Jane, la boda ens protegirà.
-Calleu! -Perdó?
No em vull casar!
Tenim el paper marcat des que naixem. El destí està escrit.
On va?
Els Dudley faran el que sigui pel poder i són molt, molt i molt rics.
Marxem. Ara mateix.
Pareu! Són aquí!
Perdona'm.
Etiana.
I el meu germanet?
Està dèbil com la virtut d'un sicilià.
-El testament de successió… -Fet.
No temo la mort.
La vostra germana gran és la legítima hereva del tron.
-I si hi ha algú altre? -La Lady Jane.
La Lady Jane Grey?
Ves quina coincidència. El promès de la Jane és el vostre fill.
Sou un home molt groller.
La nit és jove. Trieu i remeneu.
Bon vespre!
-Veniu amb mi. -Sí, home!
Mare, el casament. Si us plau, no m'hi facis casar.
Jo, Guildford, et prenc a tu, Jane…
És la dolentia!
Si mai se us acut fingir una malaltia greu per no casar-vos,
assegureu-vos primer de no tenir un metge reial a prop.
En cas contrari, podeu acabar lligades a una taula
per un sàdic acostumat a treballar amb ganivets.
Merda.
Lady Jane, un examen ràpid és l'única manera de descobrir
si, efectivament, patiu la dolentia
i sou a prop de la mort, com sembla indicar el desmai.
O si la raó és més senzilla.
Fa comèdia.
La raó senzilla és que fa comèdia.
Us faré una miradeta, d'acord? A veure què hi ha per aquí?
Molt bé. Obriu la boqueta.
Molt bé. I aquí…
Què dimonis és això?
Ai, Déu meu. Ja sé què és. Molt bé.
Podria ser un tema de la melsa.
Soc partidari de l'extracció total.
És un òrgan inútil.
Déu meu.
Dr. Butts, no hauríeu de ser amb el rei?
Les dones esteu mai callades?
Si patiu la dolentia,
la sang ens ho dirà.
La sang no li dirà res.
La sang està feta d'escarabats secs i cristalls de mel
que la Jane ha mastegat i escopit.
Salut.
Ostres, és dolça.
Perfecte. No és dolentia.
Què?
No es diu "què", es diu "disculpeu".
Teniu els humors descompensats.
D'aquí venen la malenconia i l'agressivitat impròpia d'una dama.
Una sagnia rigorosa i el casament podrà continuar.
Diré al meu ajudant de fer una salsitxa amb la sang
i ja tindreu esmorzar. Deliciós!
Les opcions de la Jane eren clares:
casament, o tortura i després casament.
I, per postres, una salsitxa de la seva sang.
Pareu! Em trobo millor.
Sou un sanador magistral.
Mare?
El Dr. Butts m'ha curat.
Ja m'ho pensava.
Esteu millor? Voleu continuar?
Sí, vull.
LA LADY JANE
Els cignes s'aparellen de per vida. És un símbol.
La Jane vol vomitar.
Gràcies.
Tant d'esforç invertit a suplicar, implorar i fugir.
-I al mínim indici de tortura… -Ase.
Va i claudica.
M'acabes d'insultar?
M'ho deia a mi.
Però espero que tu també ho siguis.
Ets més encantadora i femenina del que recordava.
I tu ets en Galaaz renascut. Viva imatge de la virilitat cavalleresca.
T'estàs imaginant la meva virilitat?
Jane, reina, encara no t'havia felicitat per aquest dia tan especial.
Necessito aire fresc.
Prou històries.
Ja sé que no t'agrada, però, creu-me,
aquest matrimoni t'empoderarà.
Com m'empoderarà? Ara soc propietat seva.
Soc la seva dona. El seu bé. El seu…
El seu problema, no el meu.
Lady Frances. Lady Jane. El duc de Norfolk…
Tira. Deixa'l a l'habitació dels regals.
Jane, el teu rang és superior al d'en Guildford.
El seu avi era comptable
i el teu besavi era el rei d'Anglaterra.
Digue'm, mare, m'has venut per bon preu o he estat una ganga?
Els hauria pagat perquè se't quedessin. Menja't el cigne.
Un consell.
Escolta'm. L'objectiu és a la vista.
L'ull està posat en la diana.
-Però cal una mà ferma… -Pare.
…per tensar bé l'arc.
Tingue-ho present: glong, glong, glong.
Com?
Stan, explica'm alguna cosa sobre tu.
La meva promesa té la pesta.
Mala sort.
El meu marit és mort.
-Quina mala sort també. -Ja.
Mirada fulminant?
I una altra.
Considera'm fulminat.
Com has falsificat la sang?
La sang no era falsa.
Potser el metge s'equivoca i tinc la dolentia envaint-me els pulmons.
Ara te la contagiaré i morirem tots dos.
Encreuem els dits.
-Margaret. -Què?
Tens deu anys. Només cervesa.
M'encanta el vi i a la Katherine, la cerimònia del llit.
No és cert.
La Jane no es recordava de la cerimònia del llit.
Gent, gent. Atenció. Mireu cap aquí.
Sa altesa reial, el rei Edward,
ha tornat a palau per dirigir el nostre gran regne
i protegir els veritians.
Alguns dels que sou avui aquí
temíeu que aquest dia mai arribaria.
El meu fill esgarriat i la germana Grey menys popular.
Però, com solia dir la meva estimada difunta esposa,
cada olleta té una tapadoreta.
I a en Guildford avui li taparan l'olla.
Alcem les copes per la pura unió veritiana
de la Lady Jane Grey
i el meu fill, en Lord Guildford Dudley!
Aixequeu-vos, parella, vinga.
Alceu les copes per la Jane i en Guildford.
Jane i Guildford!
Somrieu. Amb les dents i els ulls. La gent us estima.
Voldria dir unes paraules.
Em presento davant els meus compatriotes
oferint no només les meves benediccions,
sinó també les del meu germà, el rei Edward.
No hi ha ànima que estimi tant com la de la Jane.
He sentit que té una tos de mort.
Calla, bufó.
Parlar de la mort de sa majestat es considera traïció.
Fins i tot de broma.
Us prego que ho recordeu quan parleu del meu estimat germà.
A més, us puc ben assegurar que el rei Edward està sa i estalvi.
Incorrecte.
L'Edward està sa, però no estalvi.
Massa emocions.
Sabia que passaria. Sempre l'encerto.
Què en sabem, de la Jane?
S'ha desmaiat de l'alegria. La Bess hi és en representació vostra.
Alçaments etians al nord.
La Bandada, senyor.
La bèstia que tenen per líder, l'Archer. Per què encara no és mort?
Faig el que puc.
M'agradaria quedar-me sol.
Dorm, germanet.
Han marxat.
Em moro de fam.
Formatge. M'encanta el formatge.
He tingut una idea.
Podem trobar el traïdor si trobem d'on ve el verí.
Per als gossos, fa olor de carn podrida i caca.
Quan trobi el traïdor, el bulliré de viu en viu.
Una idea bàrbara. Del meu pare, òbviament.
-És clar. -Tinc una idea.
Troba d'on ve el verí i trobaràs el traïdor.
És el que acabo de dir.
Demà al matí, comença l'aventura.
Si us ajudo, quan el traïdor sigui mort…
Bullit.
Bullit. Vindreu amb mi a casa de l'àvia.
Prometeu-m'ho. No hi puc tornar sense vós.
T'ho prometo.
Què deu estar fent la Jane? Espero que es diverteixi.
La Jane no s'està divertint.
Com totes les verges que s'enfronten per primer cop a la verga,
la Jane sent una barreja de nervis i concupiscència.
O, com diuen els joves, va calenta com una estufa.
A la Jane, en Guildford la posa molt calenta.
Encara que sap que és incorregible
i que el seu primer cop, a la cerimònia del llit,
serà davant tota la gent de l'habitació.
No balles?
Fer espasmes amb cara de fàstic?
Et diré un secret:
de vegades, posar cara de fàstic pot ser molt divertit.
-Tens una cosa a les dents. -Què dius? No.
Un petó!
Petó! Petó! Petó!
Ja t'agradaria.
Hi ha temps de sobres per a això. Ja sabem què passarà ara.
Lladregot.
Què hi fa, això, aquí?
Lladregot etià, diria.
Tinc moltes virtuts, milady.
Ha estat un plaer, però tinc coses…
No. Coneixes una noia que es diu Susannah? És com tu.
Etiana. És la meva millor amiga.
No ens coneixem tots, de fet.
Vatua l'olla!
Venia a disculpar-me,
però veig que estàs pispant els regals.
Ho hauria de fer, per pagar-me la llibertat.
M'has humiliat. Això nostre està condemnat al fracàs.
Tinc la intenció d'abandonar-te. Al més aviat possible.
Per què?
Ets un dels disbauxats més prestigiosos.
-Gràcies. -No és una cosa bona.
Saps què diu la gent de tu?
Dorms tot el dia, frueixes tota la nit,
passes les hores amb bergants, rucs, bagasses, borratxos, fanfarrons…
A la taverna se't veia a gust amb mi.
A més, almenys jo tinc amics.
I, tot i això, t'has casat amb mi, una desconeguda.
Tinc els meus motius.
Quant de misteri, senyor.
Ets un enigma ben fascinant…
Tu quins motius tens?
Diners. I salvar la meva germana
d'un vell duc que fa pudor d'orinal.
Jo faig pudor d'orinal?
No t'he olorat ni ho penso fer.
No era precisament la rèplica matadora que buscava,
però no se li acudia res més.
Sou aquí.
Joves amants.
Començava a creure que havíeu sucumbit
i estàveu dins el catre proverbial.
Pare, ni pensar-hi.
Me n'alegro. La cerimònia començarà de seguida.
Som-hi. Anem.
Després, sí que has de cardar de debò.
Per segellar el tracte.
Si no, aquest matrimoni s'acabarà així.
-De debò, papa? -Cap aquí.
Ha vingut molta gent, oi?
Mare de Déu.
Jane, sé que no hem parlat del que passa entre un home i una dona,
però, si t'assembles una mica a mi, crec que t'agradarà.
T'ho prego: no ens menystinguis amb un discurs sobre el llit conjugal.
Molt bé. Som-hi. Recorda que s'ha de segellar el tracte.
L'oci és oci i la feina, feina. No l'espifiïs.
Jane, estimada: boca tancada, cames obertes.
Para, sisplau.
Quines espatlles.
-El temps passa. Ens fem grans. -Si us plau.
Entreveig les espatlles d'una donzella.
Doncs, sabeu què? A mi em van les marones.
Un parell de coses.
El que estigui ferm ho subjectes amb fermesa
i el que estigui tendre, amb tendresa.
Diuen que fa molt de mal.
No li facis cas.
Per què no marxen?
Ens han de veure les cames com a prova de consumació.
Marxaran si ens refreguem.
Si ens refreguem els peus.
Sí!
I ara què?
Esperem.
Jane, ara que estem sols, t'he de dir les coses clares.
No crec que hagi de defensar-me,
ni de justificar la meva manera de viure.
És injustificable.
Deixa'm parlar.
Jane, a tu…
¿T'ha passat mai que has de fer una cosa
i, quan arriba el moment,
no saps si la podràs fer?
Necessito una copa.
A mi, no em cal alcohol per tenir coratge ni personalitat.
No m'estranya que ta mare et volgués vendre.
-A tu t'han hagut de comprar la dona. -Quina sort!
De totes les setciències del món, m'has tocat tu.
-A mi no em parlis així. -Per què no? Soc el teu marit.
A qui has d'estimar, honrar i obeir.
Has fallat.
Em vull quedar sola fins demà.
-Això és… -Bona nit.
L'armari.
Hola! Deixa'm sortir, imbècil!
A l'esquerra. Esquerra, esquerra.
Molt millor.
Jo no he…
Doncs paciència.
T'importaria tornar a pujar, estimada?
Aniré ràpid com una fletxa.
Stan, hi ha humitats al sostre?
Mira-te'l. Estem ben tristots.
Ho superarà.
Per què ton pare no cuida millor aquest lloc?
El pare sap com gastar diners, no com guanyar-ne.
En Dudley està arruïnat?
Com d'arruïnat?
M'estàs espantant.
I crec que m'agrada.
Aquesta situació monetària
deu ser molt molesta per a tots vosaltres.
Et pots desfogar tranquil·lament amb mi,
explica-m'ho tot.
Us puc convidar a entrar?
No suporto banyar-me. Quants cops t'ho he de dir?
Noto cert mal humor.
Paciència, princesa.
El tron serà vostre, hi teniu dret.
Quan tingueu la corona, vindrà la boda.
Matarem tots els etians, com el pare voldria.
Just el que jo deia.
No has dit això.
Naturalment, un cop sigueu reina,
seria un honor que em concedíssiu la vostra mà.
Mentre no arriba aquest dia,
esperava que poguéssiu acceptar aquesta mostra del meu amor i afecte.
Amor meu, em sento afalagada.
Però saps que no ho puc acceptar.
En lloc d'això, dona'm el teu anell
i me'l penjaré al coll amb una cadena
com a símbol d'amor i fidelitat.
Aquest anell va ser un regal del rei Henry.
Ja ho sé. I, quan te'l va donar, el va besar.
Perquè ets especial.
Ja tinc el permís del papa.
Ei! Guildford Dudley, deixa'm sortir.
Deixa'm sortir.
Deixa'm sortir, Guildford Dudley. Ara.
Malparit. M'has deixat…
On és?
Lady Jane, no podeu sortir així. Aneu gairebé nua.
Els cabells.
Ara sou casada.
Només podeu dur els cabells solts amb ell.
-Per finalitats conjugals. -Finalitats què?
Una dona ho necessita un cop al dia mínim. Jo, dos.
Si no ho teniu, tots els fluids i vapors augmenten i provoquen atacs.
A Exeter hi havia una vídua tan necessitada
que li van explotar els ulls.
I després va morir.
En Guildford us guiarà.
On és en Lord Guildford?
Té un llit a prop de les cavallerisses. És una sortida ràpida.
Segur que sí.
Tu!
Tu, tros de brètol, m'has deixat tancada a l'armari tota la nit.
T'hi has tancat tu sola, ruqueta.
Jane, necessito estar sol.
Ara estem casats.
El tracte inclou no estar sol.
Jane, ves-te'n, si us plau.
Per què? On…?
Ets un cavall?
Torna a canviar.
Hi ha criats pertot, et veuran.
Torna a canviar.
Sabia que series aquí.
La inevitable conversa de l'endemà del casament.
No pot canviar fins a la posta del sol.
Et presento en Rupert, el mosso d'en Guildford.
-Milady. -Què?
No es diu "què", es diu "disculpeu".
En Guildford no controla els seus poders etians.
Per què?
Els etians es transformen quan volen. Tothom ho sap.
Ell no. No ha pogut mai. No sabem per què.
És una mena de cavall diürn i home nocturn.
Això no existeix.
Estàs trastornada.
Pren-te una mica de temps i veuràs que no és tan greu.
Mira-te'l.
No és com els etians de la Bandada, de qui tant parlen.
En Guildford és una raresa.
Avui, tu, en Rupert i en Guildford marxareu de lluna de mel.
De lluna de mel?
Per què he d'anar de lluna de mel amb un cavall?
Per evitar mirades indiscretes i tenir temps d'assimilar
la realitat del teu matrimoni.
No, no em puc quedar casada amb ell.
Jane, Jane, Jane.
Sovint, la gent molt llesta, com és el teu cas,
va pel món parlant grec i complicant les coses.
Però no veu les grans veritats.
Saps el càstig que es reserva als matrimonis entre etians i veritians?
Si ho dic a algú, som tots morts.
Tu, ell, jo, ta mare, les teves germanes…
-Jo també, segurament. -Certament.
Això és una bogeria.
El meu cosí, el rei Edward, anul·larà el matrimoni.
El rei veritià malalt que va dictar les Lleis Divisòries?
Que es dedica a penjar brivalls etians?
T'arriscaràs d'aquesta manera?
L'única manera de sortir-nos-en és mantenint una obediència silenciosa.
I una lluna de mel molt, molt llunyana.
Ai, Jane. De debò et pensaves que un home com cal es casaria amb tu?
De petit, a l'Edward li encantaven les històries de l'emperador Neró,
que es disfressava i passejava per Roma com un plebeu.
Ara, l'Edward per fi ho viurà en primera persona.
Veurà el món com una persona normal.
Com un plebeu, un indigent. Algú que, pel que sembla, no es mor.
Algú que descobrirà la veritat, òndia.
Bona anciana, soc un simple granger i busco un herbolari. Us demano…
Compra'm un porc o fot el camp.
Ho has vist?
No té ni idea de qui soc. Que foti el camp, diu.
No veig cap herbolari.
Potser hauríem de canviar de poble.
Un moment, mireu.
Només ven flors.
No és només això.
Distraieu-la. Em transformaré i donaré una ullada.
Marduix, segura, sàlvia i margarides!
Bones pel que et fa mal i dolentes pel que et fa pal.
Bon matí, comercianta de flors.
En què us puc servir?
Necessito una tisana per dormir.
Camamilla, us la preparo.
Em referia a un son més profund.
No. De cap manera. Foteu el camp.
Bèstia immunda.
La mala pinta que fas. Escòria etiana!
Només soc un ratolí de camp.
Guàrdies, on la porteu? Guàrdies!
On la porten?
A qui li importa? És una bèstia. Us ho he dit.
-Sobre la tisana per dormir… -Mireu, amic.
El verí està prohibit. Entesos?
Ni en tinc ni en venc. No sé ni què és.
"Tofana"?
És una capsa verinosa.
Lladregota fastigosa.
Traficant de verí detestable.
A qui n'hi has venut?
Era algú de palau?
Confessa o digues adeu al teu coll.
D'acord. És possible que hagi venut una mica de tofana.
A un imbècil amb capa.
Un paio amb un anell inquietant. Semblava un ull.
Quina mena d'ull?
Marxeu i deixeu-me en pau.
Què vol dir?
Seria com dir: "Fot el camp."
Ja.
Tofana.
Anem a ca la iaia.
No, he de parlar amb la Jane.
Un cavall com a marit.
Un coi de cavall com a marit.
I, a més, un marit-cavall mentider.
La Jane vol fugir, més que mai.
Si ven els seus valuosos regals de boda, potser ho podrà aconseguir.
El pots obrir, si us plau?
No, ve de viatge amb vós. Quina emoció.
Vull treure'n alguns regals.
Ordres del vostre nou Lord i senyor.
No és ni el meu Lord ni el meu senyor.
Felicitacions, cunyada.
Salutacions, maltractanens.
M'adoren. Com va la vida de casada?
Aüc. Que tinguis bona sort.
T'ha arribat això de part de sa majestat.
Una mica llardosa, no?
Hi jugàvem de petits.
El que deia, llardosa.
Saluda ta mare.
Lloc secret. Migdia.
La nota de l'Edward només tenia una explicació:
que el fals desmai li havia fet veure la realitat
i havia anul·lat el seu matrimoni desastrós.
Edward, que misteriós tot plegat.
Fas millor cara.
Jane…
Què saps de verins?
Un amic meu creu que potser ha ingerit tofana per error.
La creadora de vídues?
Sabia que tu la coneixeries.
Sempre n'has sabut molt, d'aquestes coses.
-És molt greu? -Immensament.
La tofana és la substància més letal que existeix.
En grans dosis, et mata a l'instant.
En petites dosis, entra als pulmons,
s'introdueix a la sang fins que arriba al cor i…
I?
Mors.
Ja ho tinc!
Em quedaré un temps per ajudar el teu amic.
No pots abandonar els teus deures d'esposa.
Sembles en Guildford.
No deu ser tan dolent.
Ho és. De fet, és…
Què? Què és?
Abans sempre podia confiar en tu.
Vetllàvem l'un per l'altre.
Jane, hi ha moltes coses que no saps.
-El què? -No t'incumbeix.
Per què estàs sent tan estúpid?
No parlis així al teu rei!
Tant hi fa quants cops diguis la paraula "rei",
mai no seràs el teu pare.
I tu ets una simple esposa.
Propietat d'en Guildford.
Pastís de balena, una mica fort.
Balena! Un repte per a la digestió.
Exactament.
Poseu-vos dempeus, entra el rei.
Us he reunit avui aquí per comunicar-vos una cosa que m'ha impactat
i que us impactarà.
He comprovat que no estic malalt de dolentia.
M'han estat emmetzinant.
A més, tinc raons per creure
que el meu assassí és algú de la cort.
Podria ser aquí present.
Us exigeixo que no pareu fins a trobar el culpable.
Majestat, si us plau, podeu estar segur que…
Ens esforçarem per trobar el responsable.
-Farem tot el possible. No pararem. -No pararem.
Elimineu qualsevol dubte de la vostra ment reial.
Estic parlant.
-Resoldrem aquesta atrocitat. -Ens desviurem per trobar el responsable…
Us garanteixo que remourem cel i terra.
Això mateix.
-El trobarem, majestat. -Suficient.
Si no trobeu el traïdor,
us consideraré partícips de la traïció
i us bulliré a tots juntets.
O sigui que, sense més preàmbuls,
foteu el camp.
Deliris de persecució.
El rei està perdent el cap.
Sol passar cap al final de la dolentia.
Potser teniu raó. Feia molt mala cara. Molt cerosa.
-Molt desagradable. -Molt desagradable.
Investigaré aquest emmetzinament.
Res és més important que la monarquia.
-Exacte. -Exacte.
Exacte.
Quan dos anglesos s'odien profundament, es donen la raó amb contundència.
Ho sap. El rei ho sap.
El rei ho sap?
Carallot. Carallot! T'ho vaig dir…
Abaixeu la veu, amor meu.
Deus voler dir "altesa".
Sí, altesa. Majestat. Potser d'aquí uns dies, ja…
No! No tenim temps!
Jo me n'ocupo.
Tu faràs el que et digui.
Stan.
Papa! Bevem una mica i parlem de noies?
Què dius? Au, calla i escolta'm.
Has d'anar a la cancelleria.
Busca el testament de successió del rei
i porta-me'l perquè el guardi.
Ara?
No em toquis els nassos.
Crec que hi ha forces poderoses conspirant contra el rei,
però no he sobreviscut a la cort ficant-me en pugnes que no puc guanyar.
La meva prioritat és la monarquia.
Hem de protegir el testament. Ho entens?
Però, papa…
Qui aconsegueixi la corona controlarà el món.
El meu futur, el teu futur, el futur d'en Guildford…
Tot el regne està en joc. Aixeca el cul i tira.
-I el meu panet? -Te'n portaré més.
Al món hi ha dos tipus de persones:
les que criden la mama quan les coses es posen difícils
i les que saben que sa mare no està per a res
i han d'aixecar-se i continuar lluitant soles
si volen sobreviure.
Rupert, he de fer un riu urgentment.
Rupert, para!
Gràcies.
Hem d'apressar-nos, milady.
Si necessiteu evacuar, puc vigilar els cavalls. I el marit.
Millor que no. No és segur.
Au, va. No hi ha ni una ànima per aquí. Aneu.
Gràcies, milady. Peter, canviem l'aigua al canari.
Hola! Em sap molt de greu.
El meu mosso s'ha mort.
El corser ha fugit. Em moro de fam.
Us he de robar per sobreviure.
Foteu el favor d'obrir el cofre, bonica.
Obriu-lo! Tinc un pal i el faré servir.
-Va, obriu el cofre! -Sí, ara.
Obriu-lo. Obriu el cofre, ja!
Només hi ha llibres.
Pura literatura. Res de valor.
L'única cosa de valor sou vós.
No em toquis!
Mai més!
-D'acord! -Malparit!
Com t'atreveixes?
Escòria etiana! Lady Jane, esteu bé?
Estic bé.
Gràcies al cel.
Lady Jane, marxem abans no tornin per matar-nos.
"Quam Ut Rememdium Bestia."
Que interessant.
Busco la Lady Frances.
Tu. Et vaig dir de no…
El testament de successió del rei ha desaparegut.
Què vols dir?
He anat a la cancelleria i no hi és.
Ha desaparegut. L'han robat.
Estic molt nerviós. Puc passar?
No.
El pare s'enfadarà molt.
No sabia on anar.
Frances, què passa?
Passa que ens han ben fotut.
Fas trampes?
Sí.
Endavant.
Altesa reial, rei Edward, defensor del regne…
Al gra.
Estic alhora content i trist de comunicar-vos
que he descobert la identitat del traïdor.
En Lord Dudley!
Què? Que…
El pla era clar.
-Heu traït el regne, -No!
-Heu traït el vostre… -Majestat, soc lleial…
Què coi feu?
Què busqueu? Traieu-me les…
Tofana. Una capsa de verí.
Això no és meu.
Volies matar el meu germanet. Mala bèstia traïdora.
Pareu.
Arresteu en Lord Dudley.
Fiqueu-lo a la torre de Londres.
No. No, senyor. És un error. Soc innocent!
Esteu cometent un greu error!
Traieu-me les mans de sobre!
No! No!
Fes callar aquest gos o el faré callar jo.
Té, germà, agafa la meva capa. Necessites calma.
T'hem de portar a la torreta nord.
L'anell amb l'ull.
Qui et va comprar tofana?
Un paio amb un anell inquietant. Semblava un ull.
Traficar amb llibres esotèrics durant la lluna de mel
no és una acció gaire pròpia d'un canalla rematat.
Tot i la frustració de no haver pogut escapar del matrimoni,
de cop la Jane està força intrigada.
Estàs cansat del viatge?
No. Tenen una energia sense límit, els cavalls.
Era una broma?
Per ser justos, et vaig intentar avisar.
Jo no ho recordo així. Hem de parlar.
Com és que no controles les transformacions?
Els etians es transformen quan volen.
Què et passa?
No ho sé.
I per què has canviat els regals per llibres?
Necessitem una mica de vi.
"Das Biest Beenden."
Són sobre curar l'etianisme.
Sí, és una afició meva.
Per raons òbvies.
Estan en llatí, italià, grec…
Arameu? Parles arameu?
No.
Mon pare diu que ets molt llesta. Que ets poliglota.
Correctamundo. És italià.
Domines l'art medicinal.
Fas curetes i coses així.
Condescendent. I sí.
Tinc l'esperança
que puguis fer servir aquests llibres per curar-me.
Et vas casar amb mi pel meu cervell?
He llegit que es podia curar,
però pensava que eren llegendes.
En Joan Damascè va dir que seria com treure la sal del mar.
El van cremar per blasfemar.
Els antics hi creien.
Petroni i els versipellis,
però la seva recerca va ser en va.
Ho faràs?
Però pensa, Guildford…
Què?
No m'havies dit mai pel nom.
I si no ho aconsegueixo? Què passa?
Només et demano que ho intentis.
Si us plau, Jane. No vull viure així.
Jo tampoc.
Jo no em volia casar.
I què volies?
Independència.
Et vols divorciar?
Que moderna.
Molt bé.
Si trobes com curar-me, s'acaba el matrimoni.
Jane.
Si us plau.
Ho necessito.
No em tornis a dir que t'obeeixi.
Mai més.
Promet-m'ho.
T'ho prometo.
Només una última cosa.
Digues.
Com que no vols que siguem marit i muller,
no t'has de preocupar per les obligacions conjugals.
Molt bé. M'alegro que siguem amics.
Sí, amics.
La teva.
Demà començo a investigar.
Gràcies.
Guildford.
Sí?
-Que dormis bé. -Tu també. Bona nit.
-Bona nit. -Bona nit.
Petúnia?
Guàrdies?
Criats? Algú?
És el meu germà. Jo el mataré.
És clar, estimada.
Eren la princesa Mary i en Seymour, que es disposaven a matar-lo.
Eddie.
Eddie!
Eddie, soc jo. Tranquil.
He de parlar amb tu! Eddie!
On és?
Ha de ser aquí!
Majestat? Altesa?
No hi és.
El pany era tancat.
Hi ha 12 guàrdies. No hi ha cap sortida excepte…
Ha degut caure en intentar fugir.
L'Edward és mort.
L'Edward és mort!
Subtítols: Neus
Supervisor creatiu: Guillermo Parra